**Taxă pentru tinereţe fără bătrâneţe şi viaţă fără de moarte**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Copilăria Doamne e un viciu

şi-a fi tânăr e-un păcat

din cerneală hai ia-ţi biciul

fii cuvântule bărbat

A fi tânăr nu-i păcat

ironia nu-i o crimă

azi politichia la palat

pe bărbaţii mari i-animă

Ignoranţa e o crimă

din cerneală îmi iau biciul

şi vă mai trântesc o rimă

însăşi viaţa e un viciu

Şi-a fi om e un păcat

Doamne vai de neiertat

Costel Zăgan, CEZEISME II